CELEX: 62009TN0140
Language: fi
Date: 2009-04-07 00:00:00
Title: Asia T-140/09: Kanne 7.4.2009 — Prysmian ja Prysmian Cavi e Sistemi Energia v. komissio

20.6.2009   
            
            
               FI
            
            
               Euroopan unionin virallinen lehti
            
            
               C 141/50
            
         Kanne 7.4.2009 — Prysmian ja Prysmian Cavi e Sistemi Energia v. komissio
   (Asia T-140/09)
   2009/C 141/104
   Oikeudenkäyntikieli: italia
   
      Asianosaiset
   
   
      Kantajat: Prysmian SpA (Milano, Italia) ja Prysmian Cavi e Sistemi Energia Srl (Milano, Italia) (edustajat: asianajajat A. Pappalardo, F. Russo, M. L. Stasi, C. Tesauro)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               9.1.2009 tehty päätös (Asia COMP/39610 — Surge), jolla komissio määräsi tarkastukset, on kumottava.
            
         
               —
            
            
               On todettava, että komission päätös ottaa jäljennökset Prysmianin tiettyjen johtajien kovalevyjen koko sisällöstä ja tutkia niiden sisältö komission Brysselissä sijaitsevissa toimitiloissa on lainvastainen ja sillä rikotaan asetuksen 1/2003 20 artiklan 2 kohtaa.
            
         
               —
            
            
               Vaihtoehtoisesti on todettava, että tarkastajien toiminta, kun he ovat tulkinneet virheellisesti heille päätöksellä myönnettyjä tarkastusvaltuuksia ja ovat ottaneet jäljennökset joidenkin kovalevyjen koko sisällöstä voidakseen tutkia niiden sisällön komission Brysselissä sijaitsevissa toimitiloissa, on ollut sääntöjen vastaista.
            
         
               —
            
            
               Komissio on velvoitettava palauttamaan Prysmianille kaikki asiakirjat, jotka on lainvastaisesti hankittu Milanon toimipaikassa pidetyssä tarkastuksessa tai saatu kovalevyjen jäljennöksistä Brysselissä sijaitsevissa toimitiloissa.
            
         
               —
            
            
               Komissiota on kiellettävä käyttämästä missään muodossa lainvastaisesti hankittuja asiakirjoja ja erityisesti käyttämästä niitä menettelyssä, joka on aloitettu EY:n perustamissopimuksen 81 artiklan vastaisen kilpailua rajoittavan käyttäytymisen selvittämiseksi sähkökaapelialalla.
            
         
               —
            
            
               Komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Esillä olevan kanteen taustalla on 9.1.2009 tehty komission päätös, jolla on tarkoitus selvittää, onko sähkökaapelialalla mahdollisesti EY:n perustamissopimuksen 81 artiklan vastaista kilpailua rajoittavaa käyttäytymistä; tuossa päätöksessä määrättiin, että kantajien oli suostuttava perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun asetuksen (EY) N:o 1/2003 (1) 20 artiklan 4 kohdassa tarkoitettuun tarkastukseen.
   Tämän osalta on korostettava, että edellä mainitun päätöksen täytäntöönpanovaiheessa kantajien edustajille ilmoitettiin, että vastaaja oli päättänyt ottaa jäljennökset (”forensic image”) tiettyjen tietokoneiden kovalevyistä, jotta tutkimuksia voitaisiin jatkaa toimielimen Brysselissä sijaitsevissa toimitiloissa.
   Kantajat esittävät vaatimustensa tueksi seuraavaa:
   
               —
            
            
               Asetuksessa N:o 1/2003 säädetään nimenomaisesti, että tarkastusvaltuuksia käytetään yrityksen tiloissa, ja että yrityksen tilat voidaan sinetöidä, jos tarkastus kestää useamman päivän, eikä missään säännöksessä sallita komission ottavan jäljennöksiä kovalevyjen koko sisällöstä, kuljettavan niitä yrityksen tilojen ulkopuolelle tai tutkivan niitä omissa toimitiloissaan.
            
         
               —
            
            
               Vastaaja on aiheettomasti pitkittänyt tarkastuksen kestoa noin kuukaudella ja pitänyt kantajia epätietoisuudessa tutkimusten todellisesta laajuudesta.
            
         
               —
            
            
               Komissio on myös estänyt joidenkin viikkojen ajan kantajia arvioimasta täysin tietoisena kaikista asiaan liittyvistä seikoista mahdollisuutta pyytää pääsyä sakkojen lieventämistä koskevaan ohjelmaan.
            
         
               —
            
            
               Vastaajan toiminnalla rikotaan selvästi niitä rajoja, jotka yhteisön lainsäätäjä on asettanut omille tarkastusvaltuuksilleen, siten, että sillä loukataan merkittävällä tavalla tarkastuksen kohteena olevien yritysten puolustautumismahdollisuuksia.
            
         
      (1)  EUVL L 1, s. 1.